Presidenti Bush përshëndet marrëveshjen mes udhëheqësve irakianë
Ai e cilësoi marrëveshjen një shenjë premtuese për përparimin në Irak
Presidenti Bush thotë se marrëveshja është një hap i rëndësishëm drejt zgjidhjes së disa prej çështjeve, që deri tani e kanë penguar pajtimin kombëtar. Marrëveshja u realizua nga bisedimet, ku u përfshinë 5 nga udhëheqësit kryesorë irakianë, të zgjedhur përmes votës. Presidenti thotë se ai bisedoi me ta dje. tha Presidenti. Zoti Bush tha se marrëveshja tregon përkushtimin e udhëheqësve irakianë. Presidenti Bush i bëri këto komente në aeropotin e shtetit të New Mexikos, ku shkoi për të marrë pjesë në një aktivitet të fushatës elektorale. Deklarata e shkurtër që ai dha, tingëlloi optimiste. Por ai pranoi se mbetet ende një pengesë e madhe për t’u kapërcyer dhe ajo është, që të fitohet miratimi i Parlamentit irakian. ,- tha Presidenti Bush. Hollësitë e marrëveshjes nuk janë bërë të njohura, por thuhet se do të hiqen kufizimet që deri tani i kanë ndaluar ish-anëtarët e Partisë Baath të Sadam Huseinit të marrin pjesë në shërbimin civil dhe atë ushtarak. Udhëheqësit politikë, po ashtu, ranë dakord të lirojnë disa nga të burgosurit. Marrëveshja konsensuale e udhëheqësve të komuniteteve irakiane ishte një lajm i mirëpritur nga adminsitrata Bush, e cila përballet me një me një seancë dëshmish në Kongres pas disa javësh, kur komandanti i ushtrisë amerikane në Irak, gjenerali David Petreas dhe ambasadori amerikan Ryan Crocker, do t’u raportojnë ligjvënësve për përparimin e bërë në Irak, që nga koha e mbërritjes atje të 30 mijë trupave amerikanë shtesë.//lk